În ultimele nopți, străzile din zeci de orașe din România și de prin lume au o singură coloană sonoră: sloganuri scandate de sute de mii de oameni, împotriva politicienilor care, în toiul nopții, au adoptat ordonanța de urgență care le-ar da undă verde să fure liniștiți și să scape basma curată pentru abuzuri în serviciu. În fiecare seară, vocile din stradă, din Agnita și Beclean, până în Timișoara, Craiova, Constanța, Cluj și București, se aud în sute de live-uri pe Facebook, pe ecranele televizoarelor și în sutele de mii de postări care epuizează semnalul GSM din piețele unde se protestează: #rezistăm. Am invitat zece ilustratori să capteze în imagini & gif-uri cele mai mari proteste din România de după '89. Le puteți descărca și printa pentru următoarele sesiuni de protest sub zero grade - alte surse de inspirație, găsiți și pe Art of Protest.

Ilustrația main de Robert Obert